text: Venter kun på dom
  22 september 2010 kl. 09.09
  Procedurerne i sagen mod John Knudsen er netop afsluttet i retten i Sønderborg.
  Sagen mod John Knudsen går mod sin afslutning i dag, hvor procedurerne netop er tilendebragt i retten i Sønderborg. Her har både forsvarer og anklager afgivet sidste udsagn, og domsafsigelsen ventes at falde tidligst klokken 13.30 i dag.
  Tidligere i dag har anklageren, Jan Reckendorff, i sagen meldt ud, at han gerne ser en fængselsstraf på livstid. John Knudsens forsvarer er inforstået med en straf på 14-16 års fængsel, fortæller TV SYDs udsendte reporter, Jeppe Locht.
  Vi følger sagen løbende hele dagen. Få mere om historien i aften på TV SYD.
  